देवधाम झाड़ौता पैदल यात्रा के बांटे पीले चावल
क्षेत्रके टाकरवाड़ा गांव में गुरुवार को राजस्थान गुर्जर विकास परिषद के प्रदेश अध्यक्ष राजकुमार गुर्जर के मुख्य आतिथ्य में गुर्जर समाज की बैठक का आयोजन किया गया बैठक में 8 मार्च को राजस्थान गुर्जर परिषद के तत्वावधान में देवधाम झाड़ौता के लिए रवाना होने वाली पैदल यात्रा की तैयारियों को लेकर चर्चा की गई। बैठक में कन्हैयालाल गुर्जर ने बताया कि 8 मार्च को सुबह 10 बजे वीर गुर्जर छात्रावास सुल्तानपुर से पदयात्रा रवाना होगी। जो मुख्य मार्गों से होती देवधाम झाड़ौता पहुंचेगी। जहां भजन संध्या का आयोजन होगा। मुख्य अतिथि कोटा उत्तर विधायक प्रहलाद गुंजल होंगे। बैठक संचालन शिवराज मालव वीरेंद्र गुर्जर ने किया। इसके बाद क्षेत्र के झाड़ौल, नरपत खेड़ी, नयागांव, खूमला आदि गांवों में घरों पर जा कर गुर्जर समाज के लोगों को पीले चावल बांटे। इस अवसर पर मूलचंद गोचर, हनुमान बिरधीलाल, देव गुर्जर, जयप्रकाश, मान सिंह, मोडूलाल, किशन, सियाराम आदि मौजूद थे।
hin_Deva hin_Deva